Muistomerkki lähellä paikkaa, josta Caylee Anthonyn jäänteet löydettiin.
**Caylee Marie Anthony** (9. elokuuta 2005 – n. 16. kesäkuuta 2008) oli yhdysvaltalainen lapsi, jonka katoaminen kesäkuussa 2008 herätti kansainvälistä huomiota. Hänen ruumiinsa löydettiin viisi kuukautta myöhemmin. Hänen äitinsä Casey Anthony joutui syytteeseen ensimmäisen asteen murhasta lokakuussa 2008 ja hänen oikeudenkäyntinsä alkoi toukokuussa 2011. Casey Anthony itse katsoi olevansa syytön kaikkiin syytekohtiin. Oikeus vapautti Anthonyn murhasyytteistä 5. heinäkuuta 2011. Hänet todettiin syylliseksi ainoastaan väärien todistusten antamiseen.

Katoaminen
----------

Casey Anthonyn isän George Anthonyn mukaan Casey lähti perheen kotoa 16. kesäkuuta 2008 melkein 3-vuotias Caylee mukanaan, eikä palannut 31 päivään. Caseyn äiti Cindy kysyi toistuvasta tuona aikana saada tavata lastenlastaan, mutta Casey kertoi olevansa kiireinen työnsä takia. Muina kertoina hän sanoi Cayleen olevan joko lastenhoitaja Zenaida Fernandez-Gonzalezin kanssa, huvipuistossa tai rannalla. Myöhemmin selvisi, että vaikka Zenaida Fernandez-Gonzalez onkin todella olemassa, hän ei ollut ikinä tavannut Casey tai Caylee Anthonya, muitakaan Anthonyn perheen jäseniä tai edes Caseyn ystäviä.

Paljastuminen
-------------

Heinäkuussa 2008 Casey Anthonyn vanhemmat Cindy ja George Anthony saivat tietää tyttärensä auton sijainnin. Kun autoa haettiin, he totesivat vahvan kalman hajun tulevan takakontista. Myöhemmin molemmat todistivat, että uskoivat hajun tulevan hajoavasta ruumiista. Kun takakontti avattiin, se sisälsi pussillisen roskia, mutta ei ihmisjäänteitä.

Cayleen isoäiti Cindy ilmoitti Cayleen kadonneeksi kuukausi katoamisen jälkeen, 15. heinäkuuta 2008. Samalla Casey Anthony tunnusti hätäkeskukselle tyttärensä olleen kateissa "31 päivää". Suunniltaan ollut Cindy kertoi hätäkeskukselle lisäksi "Tässä on jotain mätää. Löysin tyttäreni auton tänään ja se perhana haisee kuolleelta ruumiilta."

Tutkinta
--------

Casey Anthonyn pidätyskuva, 2008.
Kun etsivä Yuri Melich alkoi tutkia Caylee Anthonyn katoamista, hän löysi epäkohtia Casey Anthonyn allekirjoittamasta lausunnosta. Kysyttäessä Casey kertoi lastenhoitajan, Zannyn, kidnapanneen Cayleyn. Zanny ei ollut kuitenkaan ikinä nähnyt Caseyn perhettä tai ystäviä ja itse asiassa hän ei ollut edes lastenhoitaja. Casey kertoi poliiseille myös työskentelevänsä Universal Studioilla. Samaa valhetta hän oli kertonut vanhemmilleen jo vuosia. Kun Casey vietiin Universal Studioille heinäkuussa 2008 ja häntä pyydettiin näyttämään toimistonsa, hän kierteli hetken, kunnes kertoi poliiseille saaneensa potkut vuosia sitten.

Casey Anthony pidätettiin ensimmäisen kerran 16. heinäkuuta 2008 väärien lausuntojen antamisesta, lapsen laiminlyönnistä ja rikostutkinnan estämisestä. Tuomari kielsi väliaikaisen vapauttamisen takuita vastaan, sillä Casey oli osoittanut "surkeaa piittaamattomuutta lapsensa hyvinvoinnista." Kuukauden vankeuden jälkeen elokuussa 2008 Casey vapautettiin Orangen piirikunnan vankilasta Hänet kuitenkin pidätettiin uudelleen 29. elokuuta 2008 muun muassa petoksesta ja varkaudesta, sillä hän oli käyttänyt ilman lupaa ystävänsä luottokorttia useiden satojen dollareiden edestä.

Elokuussa 2008 poliisi sai vihjeitä epäilyttävästä esineestä lähellä Anthonyn asuinpaikkaa. Joulukuussa 2008 alueelta löydettiin ihmisjäänteitä muovipussista. 12. joulukuuta jäänteet oli alustettavasti tunnistettu Cayleeksi.

15. joulukuuta WFTV kertoi, että paikalta oli löydetty enemmänkin luita. 19. joulukuuta kuolinsyytutkija Jan Garavaglia vahvisti, että löydetyt jäänteet kuuluvat Caylee Anthonylle. Kuolemaa tutkittiin murhana, mutta kuolinsyy oli määrittelemätön.

Rikosoikeudenkäynti
-------------------

### Tuomio

5. heinäkuuta 2011 valamiehistö totesi Casey Anthonyn syyttömäksi ensimmäisen asteen murhaan, törkeään kuolemantuottamukseen ja törkeään lapsen pahoinpitelyyn. Hänet todettiin syylliseksi kuitenkin neljän väärän todistuksen antamiseen. 7. heinäkuuta 2011 Anthony tuomittiin yhden vuoden vankeuteen ja tuhannen Yhdysvaltain dollarin sakkoihin jokaisesta väärästä todistuksesta, jonka hän antoi viranomaisille. Koska Anthony oli kuitenkin viettänyt vankilassa jo 3 vuotta, jonka lisäksi hänen tuomiotaan lyhennettiin hyvän käytöksen takia, hän pääsi vapauteen jo 17. heinäkuuta 2011.

Yhdysvalloissa sovelletaan uudelleensyyttämiskieltoa ankarammin kuin suomalaisessa oikeuskäytännössä. Koska valamiehistö on todennut Anthonyn syyttömäksi, syyttäjä ei voi valittaa tuomiosta.

Julkisuus
---------

Tapaus on herättänyt kansallisten tiedotusvälineiden huomion ja se on ollut säännöllisesti pääaiheena monissa keskusteluohjemissa ja televisiosarjoissa. Aihetta on käsitelty esimerkiksi Foxin *America's Most Wantedissa*, NBC:n *Datelinessa* ja ABC:n *20/20:ssa*.

Tapausta on verrattu useasti O. J. Simpsonin murhaoikeudenkäyntiin.

Lähteet
-------

1. ↑  Timeline: Caylee Anthony Case Captivates Country *ABC News*.  12.12.2008. Viitattu 25.6.2011. (englanniksi)
2. ↑  Remains identified as missing toddler Caylee Anthony *Orlando Sentinel*.  19.12.2008. Viitattu 25.6.2011. (englanniksi)
3. ↑  Casey Anthony acquitted of murder *content.usatoday.com*.  5.7.2011. Viitattu 5.7.2011. (englanniksi)
4. 1 2 3  Lundin, Leigh: Timeline of Anthony Case *ADD Detective*.  6.6.2010. Orlando:  Criminal Brief. Viitattu 6.7.2011. (englanniksi)
5. ↑  Former Anthony Attorney: Casey Lied *ClickOrlando*.  14.4.2011. Viitattu 6.7.2011. (englanniksi)
6. 1 2  Colarossi, Anthony: Casey Anthony trial: Cindy Anthony describes attempts to locate Caylee *Orlando Sentinel*.  28.5.2011. Viitattu 6.7.2011. (englanniksi)
7. ↑  Casey Anthony Trial: Witnesses Confirm Web of Lies, Including Zanny the Nanny *Christianpost.com*.  2.6.2011. Viitattu 6.7.2011. (englanniksi)
8. ↑  Documents Reveal New Evidence Against Anthony *WESH.com*.  24.9.2008.  Arkistoitu 24.5.2012. Viitattu 6.7.2011. (englanniksi)
9. ↑  NifterMedia: 4/4 George Anthony's Police Interview – Casey, Caylee Marie *YouTube*.  17.2.2010. Viitattu 6.7.2011. (englanniksi)
10. ↑  RAW VIDEO: FBI Interviews George Anthony – Part 1 of 7 – Video – WFTV Orlando *WFTV.com*. Viitattu 6.7.2011. (englanniksi)
11. ↑  911 Call #1: Cynthia Anthony Says "I Have Someone Here That Needs To Be Arrested" – Video – WFTV Orlando *WFTV.com*.  Arkistoitu 13.7.2011. Viitattu 6.7.2011. (englanniksi)
12. ↑  911 Call #2: Cynthia Anthony Says "My Granddaughter Has Been Taken" – Video – WFTV Orlando *WFTV.com*.  Arkistoitu 12.7.2011. Viitattu 6.7.2011. (englanniksi)
13. ↑  Casey Anthony Trial: Transcript of 911 call  31.5.2011. WTSP News 10. Viitattu 6.7.2011. (englanniksi)
14. ↑  Lundy, Sarah: Caylee's mother Casey Anthony indicted on 1st-degree murder charge *Orlando Sentinel*.  15.10.2008. Viitattu 6.7.2011. (englanniksi)
15. 1 2  Caylee Marie Anthony Disappearance Timeline *Central Florida News 13*.  19.12.2008.  Arkistoitu 22.8.2008. Viitattu 6.7.2011. (englanniksi)
16. ↑  NifterMedia: P8 – Casey Anthony's Police Interview Tapes Recorded at Universal Studios – Caylee Marie Anthony *YouTube*. Viitattu 6.7.2011. (englanniksi)
17. ↑  Casey Anthony released from jail *CFNews13.com*.  21.8.2008.  Arkistoitu 23.12.2008. Viitattu 6.7.2011. (englanniksi)
18. ↑  Bond Posted For Casey Anthony *CFNews13.com*.  21.8.2008.  Arkistoitu 21.11.2008. Viitattu 6.7.2011. (englanniksi)
19. ↑  "Missing girl's mom taken into custody", CNN, August 30, 2008. Luettu August 30, 2008.
20. ↑  OCSO photos of location where remains were found set 9 *Media.myfoxorlando.com*.  Arkistoitu 29.6.2011. Viitattu 6.7.2011. (englanniksi)
21. ↑  OCSO photos of of location where remains were found set 9 index *Media.myfoxorlando.com*.  18.2.2009.  Arkistoitu 9.8.2011. Viitattu 6.7.2011. (englanniksi)
22. ↑  OCSO photos of of location where remains were found set 3 index *Media.myfoxorlando.com*.  18.2.2009.  Arkistoitu 9.7.2011. Viitattu 6.7.2011. (englanniksi)
23. ↑  Documents: Heart Sticker On Tape Over Caylee's Mouth *WFTV*.  21.1.2009. Viitattu 6.7.2011. (englanniksi)
24. ↑  Sheriff: Anthony home may be a crime scene *CNN*.  11.12.2008. Viitattu 6.7.2011. (englanniksi)
25. ↑  Lawyer: Investigators think body is Caylee's *CNN*.  12.12.2008. Viitattu 6.7.2011. (englanniksi)
26. ↑  Canning, Andrea: More Bones Found Near Caylee Anthony Home *ABC News*.  15.12.2008. Viitattu 6.7.2011. (englanniksi)
27. ↑  Pacheco, Walter: Remains identified as missing toddler Caylee Anthony *Orlando Sentinel*.  19.12.2008. Viitattu 6.7.2011. (englanniksi)
28. ↑  Casey Anthony acquitted of murder *USA Today*.  5.7.2011. Viitattu 6.7.2011. (englanniksi)
29. ↑  Casey Anthony 's release pushed back to July 17 *CNN*.  8.7.2011. Viitattu 8.7.2011. (englanniksi)
30. ↑  Nainen vapautui syytteistä USA:ta järkyttäneessä lapsisurmassa *Helsingin Sanomat*.  6.7.2011.  Arkistoitu 8.7.2011. Viitattu 6.7.2011. (englanniksi)
31. ↑  Caylee Marie Anthony *America's Most Wanted*.  Arkistoitu 1.2.2009. Viitattu 7.7.2011. (englanniksi)
32. ↑  Romero, Dennis: Casey Anthony: Echoes of OJ Simpson For Veteran Trial Watchers *LA Weekly*.  5.7.2011. Viitattu 7.7.2011. (englanniksi)
33. ↑  Conley, Mikaela: Public Irate Over Casey Anthony Verdict; Social Media Sites Explode With Opinions *ABC.com*.  5.7.2011. Viitattu 7.7.2011. (englanniksi)
34. ↑  Outrage Over Casey Anthony Verdict *ABC.com*.  5.7.2011. Viitattu 7.7.2011. (englanniksi)
35. ↑  Shen, Maxine: TV's hottest ticket Holy OJ! Viewers can't get enough Casey *New York Post*.  20.6.2011. Viitattu 7.7.2011. (englanniksi)
36. ↑  Black, Debra: Outrage, dismay expressed over Casey Anthony verdict *Toronto Star*.  5.7.2011. Viitattu 7.7.2011. (englanniksi)
37. ↑  Hightower, Kyle: Shock and Outrage Greet Casey Anthony’s Not Guilty Verdict *cnsnews.com*.  6.7.2011. Viitattu 7.7.2011. (englanniksi)
38. ↑  Stanley, T.L.: Cable TV, social media fuel Casey Anthony trial fascination *Los Angeles Times*.  6.7.2011. Viitattu 7.7.2011. (englanniksi)